**Μελετώ από το σπίτι στη ΓΕΩΓΡΑΦΙΑ(4η εργασία)**

Αγαπημένα μου παιδιά,

Αυτές τις μέρες συνεχίζουμε να **«Μένουμε στο σπίτι»** για να προστατέψουμε τη δική μας υγεία και την υγεία των ανθρώπων που αγαπάμε! Ετοίμασα νέες οδηγίες για να γίνουν στο μάθημα της Γεωγραφίας. Σήμερα είναι η **4η εργασία**. Ακολουθήστε τα βήματα για δική σας ευκολία:

**Παρασκευή 10/4/2020**

**Θέμα: Πώς οι άνθρωποι εξασφαλίζουν το φυσικό αέριο;**

**Σας θυμίζω ότι το φυσικό αέριο βρίσκεται βαθιά μέσα στη θάλασσα ή την ξηρά,** άρα πρέπει οι άνθρωποι να το βγάλουν να το **«εξορύξουν»** για να μπορούν να το χρησιμοποιήσουν. Πώς γίνεται όμως αυτό; Σήμερα μπορεί να βρεις δύσκολες λέξεις. Συγκέντρωσε την προσοχή σου μόνο στο γενικό νόημα.

**Βήμα 1:** Ανοίξτε το βιβλίο σας **«Γνωρίζω τον κόσμο μου» Η Κύπρος στη Μεσόγειο στη σελίδα 21.** Διαβάστε προσεκτικά το κειμενάκι με τίτλο «Εξόρυξη φυσικού αερίου». **Μία φορά.**

 **Εξόρυξη σημαίνει «το βγάλσιμο, η εξαγωγή από το χώρο που βρίσκεται το αέριο ή ένα μετάλλευμα για να μπορεί να χρησιμοποιηθεί**».

**Βήμα 2:** Υπογράμμισε στο κείμενο τις λέξεις: **γεωτρήσεις, χρήση γεωτρύπανων, αγωγούς. Για να κατανοήσεις καλύτερα αυτές τις λέξεις να και οι σχετικές εικόνες.**

**Γεωτρύπανο πάνω σε εξέδρα**

**Γεώτρηση στην ξηρά**

**Αγωγός = Σωλήνα**





**Βήμα 3**: Στη συνέχεια γράψε κάτω από κάθε ομάδα εικόνων ΜΙΑ λεζάντα. Δηλαδή θα γράψεις **δύο λεζάντες**  ανάλογα με το τι βλέπεις στις εικόνες.

Π.χ. Τα γεωτρύπανα σκάβουν τη γη για να φτάσουν στο φυσικό αέριο.

**ΚΑΛΗ ΜΕΛΕΤΗ ΠΑΙΔΙΑ ΜΟΥ!**

**ΜΗΝ ΞΕΧΝΑΤΕ ΝΑ ΓΡΑΦΕΤΕ ΟΡΘΟΓΡΑΦΗΜΕΝΑ ΚΑΙ ΤΕΛΕΙΑ ΓΡΑΜΜΑΤΑ!!**